
Es-Selamu alejkum


Kada ***[poslanik](https://pitajucene.com/search/poslanik/questions/ "Pretraži pitanja o poslanicima")*** savs kaže da Alim u odnosu na pobožnjka kao pun mjesec koji sija u odnosu na zvijezde, da li se misli na Alime iz svih naučnih oblasti ili samo na šerijatske znanosti?


* 
* 
* 
* 
* 
* 
* 

 
Je li učenjak u bilo kojoj oblasti kao pun mjesec u odnosu na pobožnjaka?

Ve alejkumus-Selam!


U ovome hadisu se govori o vrijednosti pobožnjaka i učenjaka u islamskim znanostima budući da bi poređenje između pobožnjaka i stručnjaka u drugim osim vjerskim znanostima bilo dosta neprihvatljivo i nelogično. 


Ova komparacija je učinjena zbog istog cilja koga imaju ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** i pobožnjak. Svaki se nastoji svojim ibadetima približiti Uzvišenom Allahu, ali pobožnjak uglavnom gleda na kvantitet ibadeta, dok učenjak gleda na kvalitet odazivajući se riječima Uzvišenog: “Da bi vas iskušao ko će od vas ljepše raditi”, a nije kazao: da vas ispita ko će od vas više raditi.


Na osnovu ovoga i drugih hadisa imam Tirmizi je naslovio cjelinu: “Odlike islamskih pravnika nad pobožnjacima” (Vidjeti: Tuhfetul-ahvezi, 7/420).


Na kraju ovoga hadisa stoje riječi Poslanika, s.a.v.s.: “… učeni su nasljednici Allahovih poslanika…”, što jasno ukazuje da se radi o islamskim pravnicima i učenjacima, jer su vjerovjesnici ostavili u nasljede isključivo vjersko ***[znanje](https://pitajucene.com/search/znanj/questions/ "Pretraži pitanja o znanju")***.


U jednom predanju koga prenosi Ibn-Abbas stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., rekao: “Islamski pravnik (fekih) je teži šejtanu nego hiljadu pobožnjaka.” Međutim, ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** je potpuno ništavan. Vidjeti: (Daiful-džamia, str. 581/3987).


odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (2005)  

<https://islamskiedukativni.wordpress.com>


